Шәһәр белән авыл арасында аерма булмаячак

	«Безнең максат – шәһәр белән авыл арасында аерма булырга тиеш түгел. Юллар, газ, клублар, спорт сарайлары – барлык уңайлы тормыш шартларына республика халкы бертигез лаек, – дип белдерде Татарстан Президенты Рөстәм Миңнеханов шушы көннәрдә районнарда оештырылган Халык җыеннарында чыгыш ясаганда.	  – Сайлаулар алдыннан киләчәктә зур эшләр башкарырга вәгъдә итүчеләр күп булыр, әмма без бүген инде гамәлгә ашырылган эшләр турында сөйли алабыз. Һәм моңа, беренче чиратта, республика икътисадын үстерү исәбенә генә ирешеп була. Нәкъ менә соңгы еллардагы икътисади уңышларыбыз безгә федераль һәм җирле социаль проектларны тормышка ашырырга ярдәм итә». 
	---	
Интертат.ру

	№ --- | 28.08.2014	


